《次韵子瞻发洪泽遇大风却还宿》
宋代·苏辙

昨夜宿洪泽，再来遂如归。
却行虽云拙，乘险谅亦非。
谁言淮阴近，阻此骇浪飞。
长风径千里，蛟蜃相因依。
眇然恃一叶，此势安可违。
冒涉彼何人，勇决生虑微。
欲速有不达，鱼腹岂足肥。
风帆尚可转，野庙谁能祈。
但当拥衾睡，慎闭窗与扉。
夜闻声尚恶，起视聊披衣。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。